Pangasiwaan sa Industriyang Maritima

Ang Pangasiwaan sa Industriyang Maritima (Ingles: Maritime Industry Authority o MARINA) ay isang ahensiya ng gobyerno ng Pilipinas sa ilalim ng Kagawaran ng Transportasyon na may responsibilidad sa pagpapaunlad, pagpapalaganap, at pagreregula sa industriya ng maritima sa Pilipinas. Kilala ito sa tawag na MARINA, mula sa salitang Ingles na Maritime Industry Authority. Ang pangunahing mandato ng MARINA ay siguraduhin ang kaligtasan at seguridad ng lahat ng sasakyang pandagat na may operasyon sa mga karagatan ng Pilipinas, pati na rin ang kagalingan ng mga mandaragat at proteksyon sa kalikasan. Ito rin ay nagbibigay ng iba't ibang serbisyo tulad ng pagpaparehistro at pagbibigay ng lisensiya sa mga barko at mandaragat, ang akreditasyon ng mga paaralan at sentro ng pagsasanay para sa mga kursong maritima, at ang pagpapatupad ng mga programa at inisyatiba upang mapabuti ang kumpetisyon ng Pilipinas sa larangan ng maritima.

Nalikha ang ahensiya ito noong Hunyo 1, 1974, sa bisa ng Kautusang Pampanguluhan Blg. 474. Isa sa mga responsibilidad ng ahensiya ang regulasyon ng kaligtasan ng mga sasakyang pandagat.

Mga sanggunian

Mga ahensiya ng pamahalaan sa Pilipinas